Georg Wilhelm Kiviste

Georg Wilhelm Kiviste (aastani 1923 Georg Wilhelm Steinfeldt; 20. jaanuar 1895 Moskva – 1941) oli eesti vaimulik.

Lõpetas aastal 1913 Narva Eesti Gümnaasiumi kuldaurahaga. Aastal 1922 lõpetas Tartu Ülikooli usuteaduskonna. Ordineeriti õpetajaks 11. jaanuaril 1925.

Oli 1925–1927 Kõpu Peetri koguduse õpetaja. Vabastati omal palvel õpetajaametist. Oli seejärel aasta või paar keelteõpetaja koolis, siis selgus aga lõplikult, et kumbki amet talle ei sobinud (kuna oli kartlik, tagasihoidlik ja endassetõmbunud ning suhtlemine inimestega oli talle piin). Seejärel töötas ta isa juures mitu aastat Narva Peetri koguduses kantseleiametnikuna, millega ta toime tuli, ja hiljem tõlk, mis talle suurepäraselt sobis. Ta valdas võrdselt hästi saksa ja vene keelt, ent tundis ka inglise ja prantsuse keelt. 

Jäi sõja ajal kadunuksMälestusi Narva luterlikest kirikutest. EELK Narva Aleksandri kogudus. Narva 2009. lk. 81 (Milli Kiviste (Einar Kiviste lesk). Mälestusi Narvast, Narva Peetri kogudusest ja Kiviste perekonnast.). 

Tunnustus
Kotkaristi V klassi teenetemärk 22.01.1931Teenetemärkide andmekogu
Eesti Punase Risti III klassi teenetemärk 24.02.1938Teenetemärkide andmekogu

 Isiklikku 
Tema isa Georg Kiviste oli Teškovo, Harju-Jaani ja Narva Peetri koguduse õpetaja. Tema vend Einar Kiviste oli Narva Peetri koguduse, hiljem Sidney Jaani koguduse õpetaja ja Austraalia praostkonna praostKonrad Veem Eesti Vaba Rahvakirik Dokumentatsioon ja leksikon EVR Stockholm 1988.

 Viited 

 Välislingid 
Korp! Fraternitas Estica

Kategooria:Kõpu Peetri koguduse vaimulikud
Kategooria:Tartu Ülikooli usuteaduskonna vilistlased
Kategooria:Kotkaristi V klassi teenetemärgi kavalerid
Kategooria:Eesti Punase Risti III klassi teenetemärgi kavalerid
Kategooria:Korporatsioon Fraternitas Estica liikmed
Kategooria:Sündinud 1895
Kategooria:Surnud 1941